CELEX: 62018CN0487
Language: mt
Date: 2018-07-25 00:00:00
Title: Kawża C-487/18: Rikors ippreżentat fil-25 ta’ Lulju 2018 – Il-Kummissjoni Ewropea vs Ir-Repubblika tal-Awstrija

17.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/29
            
         
      Rikors ippreżentat fil-25 ta’ Lulju 2018 – Il-Kummissjoni Ewropea vs Ir-Repubblika tal-Awstrija
      (Kawża C-487/18)
      (2018/C 328/39)
      Lingwa tal-kawża: il-Ġermaniż
      
         Partijiet
      
      
         Rikorrenti: Il-Kummissjoni Ewropea (rappreżentanti: M. Noll-Ehlers, M Patakia, aġenti)
      
         Konvenuta: Ir-Repubblika tal-Awstrija
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tikkonstata li r-Repubblika tal-Awstrija, billi ma nnotifikatx lill-Kummissjoni il-programm nazzjonali tagħha ta’ ġestjoni tal-fjuwil użat u tal-iskart radjuattiv, naqset milli twettaq l-obbligi tagħha taħt id-dispożizzjonijiet magħqudin tal-Artikolu 15(4) u tal-Artikolu 13(1) tad-Direttiva tal-Kunsill 2011/70/Euratom tad-19 ta’ Lulju 2011 li tistabbilixxi qafas Komunitarju għall-ġestjoni responsabbli u sikura ta’ fjuwil użat u skart radjuattiv (1).
               
            
                  —
               
               
                  tikkundanna lir-Repubblika tal-Awstrija għall-ispejjeż.
               
            
         Motivi u argumenti prinċipali
      
      Sal-lum il-konvenuta ttrażmettiet biss l-abbozz ta’ programm nazzjonali lill-Kummissjoni. Hija kienet indikat fit-tweġibiet tagħha għat-talbiet għal informazzjoni u għall-opinjoni motivata, li l-programm nazzjonali kien għadu jeħtieġ l-adozzjoni mill-Gvern Federali, li kien għadha ma saritx. Huwa biss wara din l–adozzjoni li n-notifikazzjoni tal-programm nazzjonali tkun possibbli. Il-konvenuta għadha ma indirizzatx dan it-tħabbir. Hija lanqas għadha ma nnotifikat il-programm nazzjonali u naqset milli twettaq l-obbligi tagħha taħt id-dispożizzjonijiet magħqudin tal-Artikolu 15(4) u tal-Artikolu 13(1) tad-Direttiva.
      
         (1)  ĠU 2011, L 199, p. 48.